Na temelju članka 25. stavka 2. Zakona o zaštiti potrošača (Narodne novine br. 41/14) i članka 32. Statuta Općine Ivanska (Službeni vjesnik br.01/13 i 11/13) Općinsko vijeće Općine Ivanska na 17. sjednici održanoj 30.11.2015. godine

**O D L U K U**

**o osnivanju Savjeta za zaštitu potrošača javnih usluga Općine Ivanska**

Članak 1.

Ovom Odlukom osniva se Savjet za zaštitu potrošača javnih usluga (u daljnjem tekstu: Savjet) na području Općine Ivanska kao stalno savjetodavno tijelo.

Članak 2.

Savjet ima slijedeće ovlasti:

- prati ukupno stanje cijena javnih usluga na području Općine

- predlaže općinskom načelniku mjere za unapređenje uvjeta i načina korištenja javnih

usluga

- razmatra i daje mišljenje općinskom načelniku o predloženim promjenama cijena javnih

usluga

- obavlja druge poslove posredno ili neposredno vezane uz zaštitu potrošača glede

utvrđivanja cijena

javnih usluga s ciljem poboljšanja uočenih negativnosti.

Savjet ima tri člana.

Članak 3.

Za članove Savjeta imenuju se:

1. Ivana Peršić iz Križica 104, za predsjednika

2. Snjžana Grgrić iz Srijedske 105, za člana

3. Predstavnik Udruge potrošača BBŽ-a

Članak 4.

Savjet radi na sjednicama.

Sjednicu saziva predsjednik koji predlaže dnevni red, predsjedava i upravlja sjednicom, te potpisuje akte koje donosi Savjet.

Ukoliko je predsjednik spriječen, zamjenjuje ga član Savjeta kojeg ovlasti predsjednik.

Savjet može održati sjednicu ukoliko je prisutna većina članova Savjeta, a odluke se donose većinom glasova svih članova.

Predsjednik Savjeta dužan je sazvati sjednicu na pisani zahtjev općinskog načelnika ili na zahtjev većine članova Savjeta i to u roku od najduže 5 dana od dana zaprimanja zahtjeva.

Ukoliko predsjednik Savjeta ne postupi na način propisan u prethodnom stavku sjednicu će sazvati općinski načelnik u daljnjem roku od pet dana.

Članak 5.

Savjet se imenuje na razdoblje od četiri godine.

Članu Savjeta mandat može prestati i prije iste mandatnog razdoblja u slijedećim slučajevima:

- danom podnošenja pisane ostavke;

- danom razrješenja od strane općinskog načelnika;

- smrću.

U slučajevima iz prethodnog stavka umjesto dosadašnjeg člana Savjeta imenuje se novi član kojemu mandat traje do isteka mandata preostalih članova Savjeta.

Članak 6.

O sjednicama Savjeta vodi se zapisnik kojeg vodi osoba koju za to zaduži predsjedatelj sjednice.

U zapisnik se obvezno unosi nadnevak i mjesto održavanja sjednice, osobe koje su prisustvovale sjednici, dnevni red, sažet iskaz svakog govornika, te odluke koje je Savjet donio po svakoj pojedinoj točki dnevnog reda.

Članak 7.

Administrativne poslove za Savjet obavlja nadležno upravno tijelo Općine.

Članak 8.

Ova Odluka stupa na snagu osmog dana od dana objave u Službenom vjesniku Općine Ivanska .

BJELOVARSKO-BILOGORSKA ŽUPANIJA

OPĆINA IVANSKA

OPĆINSKO VIJEĆE

KLASA: 011-01/15-01/2

URBROJ: 2110/02-01-15-1

Ivanska,30.11. 2015.

PREDSJEDNICA:

Ivana Peršić v.r.